ตลาดหุ้นจีนดัชนีเซี่ยงไฮ้คอมโพสิตปิดร่วง 5.90 จุด สวนทางมาตรการรัฐ
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากมาตรการจากทางการจีนยังไม่สามารถฟื้นความเชื่อมั่นนักลงทุนและช่วยสกัดช่วงขาลงในตลาดได้ ทั้งนี้ ดัชนีเซี่ยงไฮ้คอมโพสิตร่วง 219.93 จุด หรือ 5.90% ปิดที่ 3,507.19 จุด
8 ก.ค. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากมาตรการจากทางการจีนยังไม่สามารถฟื้นความเชื่อมั่นนักลงทุนและช่วยสกัดช่วงขาลงในตลาดได้ ทั้งนี้ ดัชนีเซี่ยงไฮ้คอมโพสิตร่วง 219.93 จุด หรือ 5.90% ปิดที่ 3,507.19 จุด
โฆษกคณะกรรมการกำกับดูแลตลาดหลักทรัพย์จีนเผยผ่านแถลงการณ์ว่า เกิดการเทขายอย่างไร้ซึ่งเหตุผลมากขึ้นเรื่อยๆ และสถานการณ์ดังกล่าวนำไปสู่ภาวะตึงเครียดด้านสภาพคล่องในตลาด
ในช่วงเช้าวันนี้ จีนได้ระงับการซื้อขายหุ้นของบริษัทอย่างน้อย 1,249 รายในตลาดหุ้นจีน หรือคิดเป็น 43% ของหุ้นที่จดทะเบียนทั้งหมดในตลาด โดยมูลค่าหุ้นที่ติดล็อคอัพ (lock up) คิดเป็น 2.2 ล้านล้านดอลลาร์สหรัฐ หรือ 33% ของทุนจดทะเบียนในตลาดหุ้นของจีน 